**Pihtiputaan seurakunta**

**ESITYSLISTA 5.4.2024/PÖYTÄKIRJA 11.4.2024**

**KIRKKONEUVOSTON KOKOUS 3/2024**

## Kokousaika To 11.4.2024 klo 17.00

Kokouspaikka **Seurakuntatalon kahvio, Sallilantie 4, 44800 Pihtipudas**

Saapuvilla olleet

jäsenet Isomaa Janne kirkkoherra, puheenjohtaja

Mattola Tauno kirkkoneuvoston varapuheenjohtaja

Hjelmeroos-Haapasalo Heli jäsen

Jämsén Reijo jäsen

Leppänen Kari jäsen

Paananen Helena jäsen, saapui klo 17.22 § 34 käsittelyn aikana.

Puranen Veikko jäsen

Sutinen Marja-Leena jäsen

Poissa Hytönen Pentti varajäsen

Mielityinen Lauri valtuuston puheenjohtaja

Muut saapuvilla olleet

Lohtander Helka valtuuston varapuheenjohtaja

Kuronen Irmeli vt. talouspäällikkö, pöytäkirjanpitäjä

Asiat § 31-43

Valitusosoitus Kirkkolain 25. luvun 2 §:n mukainen muutoksenhaku § 42

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

puheenjohtaja pöytäkirjanpitäjä

Pöytäkirja on Pihtipudas 11.4.2024

tarkastettu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pöytäkirjantarkastaja pöytäkirjantarkastaja

Pöytäkirja on ollut

yleisesti nähtävänä

kirkkoherran-

virastossa ja internetissä viimeistään 7 vrk kuluttua kokouksesta

Pöytäkirjan nähtävä-

näolosta on ilmoitettu Kirkkoherranviraston ilmoitustaululla 11.4.-3.5.2024

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KOKOUKSEN ALOITUS, LAILLISUUS JA PÄÄTÖSVALTAISUUS

Kirkkoneuvosto

§ 31

Kokouksen päätösvaltaisuuden edellytyksenä on kirkkolain 10. luvun 15 §:n mukaan, että saapuvilla on enemmän kuin puolet silloisista jäsenistä. Kirkkoneuvoston ohjesäännön mukaan kokouskutsu on lähetettävä 5 päivää ennen kokousta ja esityslista 5 päivää ennen kokousta.

Kutsu ja esityslista kirkkoneuvoston kokoukseen on lähetetty 5.4.2024.

Esitys

Puheenjohtaja avaa kokouksen. Kirkkoherra pitää alkuhartauden. Kokous todetaan lailliseksi ja päätösvaltaiseksi.

Päätös

Puheenjohtaja kirkkoherra Janne Isomaa avasi kokouksen ja piti alkuhartauden. Esitys hyväksyttiin yksimielisesti.

PÖYTÄKIRJANTARKASTUS JA NÄHTÄVILLÄPITO

Kirkkoneuvosto

§ 32

Esitys

Kirkkoneuvosto valitsee kaksi jäsentään tarkastamaan pöytäkirjan. Pöytäkirja tarkastetaan 11.4.2024 ja ilmoitus tarkastetun pöytäkirjan nähtävänä pidosta pannaan kirkkoherranviraston ilmoitustaululle 11.4.-3.5.2024 väliseksi ajaksi. Kirkkoneuvosto valitsee pöytäkirjan-tarkastajiksi Marja-Leena Sutisen ja Tauno Mattolan.

Päätös

Pöytäkirjantarkastajiksi valittiin Marja-Leena Sutinen ja Tauno Mattola.

TYÖJÄRJESTYS

Kirkkoneuvosto

§ 33

Esitys

Esityslista toimii työjärjestyksenä. Kokouksen päätösehdotukset on valmisteltu LAVA-ohjeiden mukaan (KJ 10:4), ja mikäli päätöksellä on välitöntä vaikutusta alle 18-vuotiaisiin, on se myös otettu huomioon valmistelussa ja tarpeen mukaan todettu esittelyssä.

Päätös

Esitys hyväksyttiin yksimielisesti.

**SEURAKUNTAPASTORIN VIRAN TÄYTTÄMINEN**

**Kirkkoneuvosto**

**§ 34**

Tuula Laitinen on hoitanut Pihtiputaan seurakuntapastorin sijaisuutta. Koska Tuula Laitinen on saanut papin töitä Saarijärven seurakunnasta ja Tuomas Hurme on irtisanoutunut Pihtiputaan seurakuntapastorin virasta 1.6.2024 alkaen, kirkkoneuvosto puolsi 20.3.2024 pitämässään kokouksessa sitä, että Lapuan hiippakunnan tuomiokapituli julistaisi auki Pihtiputaan seurakunnan seurakuntapastorin viran. Hakuaika seurakuntapastorin virkaan päättyi 5.4.2024 klo 15. Pihtiputaan seurakunnan johtoryhmä kokoontui 5.4.2024 klo 15 keskustelemaan hakijoista. Johtoryhmä päätyi asiasta perusteellisesti keskusteltuaan siihen johtopäätökseen, että ketään hakijoista ei kutsuta haastatteluun.

**Kirkkoherran esitys:**

Kirkkoherra esittää, että Lapuan hiippakunnan tuomiokapituli ei kutsuisi ketään Pihtiputaan seurakunnan seurakuntapastorin virkaa hakeneista mahdolliseen pappisvihkimykseen johtavaan haastatteluun. Koska on kysymys vakinaisesta seurakuntapastorin virasta, on tärkeää saada Pihtiputaan seurakunnan tarpeita mahdollisimman hyvin vastaava hakija. Nyt hakuaika oli aika lyhyt ja hakemuksia tuli vähän. Tästä syystä on perusteltua kokeilla viran uudelleen auki laittamista mahdollisesti syksyllä. Kirkkoherra esittää kirkkoneuvostolle, että se puoltaisi sitä, että Lapuan hiippakunnan tuomiokapituli julistaisi seurakuntapastorin viran auki myöhemmin

uudelleen.

**Päätös:**

Esitys hyväksyttiin yksimielisesti.

**RIPPIKOULUSUUNNITELMA**

**Kirkkoneuvosto**

**§ 35**

**Rippikoulutyön kokonaissuunnitelma 2024**

Rippikoulun kokonaiskesto on puoli vuotta ja se sisältää opetusta noin 80 tunnin verran. Rippikoulu päättyy leirijakson jälkeen konfirmaatioon.

**Aloitus**

Seurakunnan seurakuntapastori vierailee Putaanvirran koulun 8-luokkalaisten oppitunneilla syksyllä 2023 ja kertoo vuoden 2024 rippikouluista ilmoittautumisineen. Rippikouluun ilmoittaudutaan ilmoittautumislomakkeella. Ilmoittautumisien perusteella nuoret jaetaan kahteen rippikouluryhmään. He suorittavat Pihtiputaalla kotiseurakuntaan tutustumisen, jossa osallistutaan erilaisiin kotiseurakunnan järjestämiin tilaisuuksiin ja tutustutaan seurakunnan toimintaan ja sen työntekijöihin.

Ilmoittautumisten perusteella tehtiin leirijako, jossa kesäkuun leirillä on 25 pihtiputaalaista nuorta ja heinäkuun leirillä 22 pihtiputaalaista nuorta. Yksi nuori suorittaa tutustumisjakson Pihtiputaalla, mutta käy rippikoulun muualla.

**Tutustumisjakso kotiseurakuntaan**

Rippikoulun tutustumisjakso alkoi sunnuntaina 22.11.2023 jumalanpalveluksella ja rippikouluinfolla. Tuolloin rippikoululaiset saivat tietää rippikouluryhmänsä ja he perheineen saivat tietoa rippikouluprosessista. Rippikoululaisille jaettiin joulukuun kokoontumisessa rippikoulukortit tutustumisjakson suorittamista varten.

Tilaisuuksia (6 kpl), johon nuoret osallistuvat:

1. Jumalanpalvelus ja -ehtoollisopetus sekä ryhmän toteuttama jumalanpalvelus
2. kaksi jumalanpalvelusta
3. Yhteisvastuukeräys
4. 7 leirikohtaista tapaamista joulu-toukokuussa
5. Kolme nuorteniltaa
6. Yksi vapaavalintainen tapahtuma (esim. kaste, hautajaiset, messu, nuortenilta, konsertti)

**Leirijakso**

Pihtiputaan seurakunnan järjestämä rippikoululeiri kestää rippikoululaisille seitsemän päivää. Leirijakson hinta on 90 euroa paikallisille ja ulkopaikkakuntalaisille 160 euroa. Leirillä rippikoululaisille jaetaan Raamattu.

Nykyisen rippikoulusuunnitelman tarkoituksena on muun muassa vahvistaa nuorten osallisuutta rippikoulussa ja tämän tavoitteen saavuttamiseksi Pihtiputaan seurakunnan työntekijät ovat suunnitelleet monipuolisia menetelmiä ja oppimiskokonaisuuksia. Leiriohjelma rakennetaan rippikoulusuunnitelmaa mukaillen siten, että leirillä on monipuolista ohjelmaa ja opittavia asioita käydään nuoria osallistavasti. Vaikka kokonaissuunnitelmassa puhutaan oppitunneista, niiden rakenne ei ole perinteisten oppituntien kaltainen vaan toiminnallisia elementtejä on enemmän. Leiripäivät teemoitetaan, jotta kristinuskon ydinasiat tulevat rippikoulussa käytyä läpi niin opetuksessa, jumalanpalveluselämässä, iltaohjelmissa kuin vapaa-ajallakin. Rippikoulua käyvän nuoren kummit kutsutaan siunaamaan nuori konfirmaatiojuhlaan.

Rippikoululeirit ovat savuttomia ja päihteettömiä.

**Rippikoululeirit 2024**

Tahkoniemi 1 -rippikoululeiri 4.-10.6.2024 Tahkoniemen leirikeskuksessa. Konfirmaatio Pihtiputaan kirkossa sunnuntaina 16.6.2024 klo 10. Rippikoululaisia 25

Leirin henkilökunta:

* Tarmo Repo (turvallisuusvastaava)
* kesäteologi
* kanttori Janne Peltokorpi
* emäntä Maija Tervonen, Katja Kokkonen
* isoset

Tahkoniemi 2 -rippikoululeiri 2.-8.7.2024 Tahkoniemen leirikeskuksessa. Konfirmaatio Pihtiputaan kirkossa sunnuntaina 14.7.2024 klo 10. Rippikoululaisia 22, yksi nuori käy yksityisrippikoulun ja konfirmoidaan 16.7.2024

Leirin henkilökunta:

* Tarmo Repo (turvallisuusvastaava)
* kesäteologi
* kanttori Helena Lehmuskero
* emäntä Maija Tervonen, Katja Kokkonen
* isoset

**Kirkkoherran esitys:**

Kirkkoherra esittää, että kirkkoneuvosto hyväksyisi Pihtiputaan seurakunnan vuoden 2024 rippikoulusuunnitelman.

**Päätös**

Esitys hyväksyttiin yksimielisesti.

**HAUTUUMAATYÖNTEKIJÄN PALKKAAMINEN KESÄKAUDELLE 2024**

**Kirkkoneuvosto**

**§ 36**

Hautausmaan ja seurakunnan kiinteistöjen pihojen hoitotehtäviin tarvitaan kesäkaudelle 2024 kokoaikainen työntekijä. Ulla Tiainen on ollut useana aikaisempana kesänä ko. tehtävässä. Palkkaus KirVesTes:n vaativuusryhmä 302 kuukausipalkka ja kokemuslisä.

Ulla Tiainen on Pihtiputaan seurakunnalla osa-aikaisena emäntä-siivoojana ajalla 1.11.2023 – 30.4.2024.

**Vt. talouspäällikön esitys:**

Vt. talouspäällikkö esittää kirkkoneuvostolle, että se palkkaisi Ulla Tiaisen Pihtiputaan seurakuntaan kokoaikaisena työntekijänä, pääasiassa hautausmaan ja kiinteistöjen pihojen hoitotehtäviin ajalle 1.5.2024-31.10.2024. Palkkaus vaativuusryhmä 302 mukainen kokemuslisineen.

**Päätös**

Esitys hyväksyttiin yksimielisesti.

**HENKILÖKUNNAN LOMAT JA LOMARAHAVAPAAT**

**Kirkkoneuvosto**

**§ 37**

Kirkkoneuvosto päättää henkilökunnan ainakin kesäajan lomista ja lomarahavapaiden määrästä. Lomarahavapaat sovitaan esimiehen kanssa ja ne tulisi sijoittaa siten,

että sijaisia ei tarvitse palkata lomarahavapaan ajaksi.

Vuosilomat

|  |  |  |  |  |  |
| --- | --- | --- | --- | --- | --- |
|  | Lomaoikeus | Ajankohta 1 | Ajankohta 2 | Ajankohta 3 | Jää |
| Maarit Vesterinen | 29 | 24.6. - 28.7. | 20.-30.12. |  | 0 |
| Janne Isomaa | 21 | 24.6.-30.6. | 15.7.-21.7. |  | 11 |
| Tuula Laitinen | 10 | 20.5.-31.5. |  |  | 0 |
| Tuomas Hurme | 22 |  |  |  |  |
| Tarmo Repo | 12 | 17.5. ja 24.5 | 5.8.-18.8. |  | 0 |
| Pirkko Montonen | 29 | 3.6.-7.6. | 15.7.-4.8. | 26.8.-30.8. | 4 |
| Vilho Luokkanen | 29 | 26.6.-5.8. |  |  | 0 |
| Arja Pasanen | 18 | 24.6.-17.7. |  |  | 0 |
| Ulla Tiainen | 27 | 8.7.-28.7. |  |  | 12 |
| Katja Kokkonen | vanhaa loma 20pv.  21, yht. 41pv | 24.6.-30.6. | 17.7.-6.8. |  | 21 |
| Janne Peltokorpi | vanhaa loma 9pv.  29, yht. 38pv | 24.4.-25.4.  22.5.-23.5. | 29.6.-15.8. |  | 0 |
| Irmeli Kuronen | 15 | 17.6.-30.6. | 8.7.-10.7. | 12.8.-14.8. | 0 |

Lomarahavapaat

|  |  |  |  |  |
| --- | --- | --- | --- | --- |
|  | Oikeus |  | Jää maksuun | Ajankohta |
| Janne Isomaa | 9 | 0 | 9 |  |
| Tuomas Hurme | 9 | 0 | 9 |  |
| Tuula Laitinen | 4 | 0 | 4 |  |
| Janne Peltokorpi | 13 | 13 | 0 | talvella 2025 |
| Maarit Vesterinen | 13 | 0 | 13 |  |
| Tarmo Repo | 6 | 0 | 6 |  |
| Vilho Luokkanen | 13 | 0 | 13 |  |
| Pirkko Montonen | 13 | 0 | 13 |  |
| Arja Pasanen | 7 | 2 | 5 | 23.12.24 ja 27.12.24 |
| Katja Kokkonen | 9 | 3 | 6 |  |
| Ulla Tiainen | 13 | 0 | 13 |  |
| Irmeli Kuronen | 6 | 0 | 6 |  |

**Vt. talouspäällikön esitys**

Kirkkoneuvosto hyväksyy henkilökunnan suunnittelemat lomat ja lomarahavapaiden määrät.

**Päätös**

Esitys hyväksyttiin yksimielisesti.

**YHTEISVASTUUTILITYKSEN TARKASTAJAN VALINTA**

**Kirkkoneuvosto**

**§ 38**

Yhteisvastuutilityksen on aiemmin tarkastanut Irmeli Kuronen, mutta se ei ole ohjeistuksen mukaan enää mahdollista.

**Vt. talouspäällikön esitys**

Kirkkoneuvosto valitsee yhteisvastuutilityksen tarkastajan.

**Päätös**

Yhteisvastuutilityksen tarkastajaksi valittiin Helena Paananen.

**IRMELI KUROSEN VAALIKELPOISUUDEN MENETTÄMINEN**

**Kirkkoneuvosto**

**§ 39**

Kirkkolain 9. luvun 4 § toteaa vaalikelpoisuuden menettämisestä seuraavaa:

Toimielimen jäsenen menettäessä vaalikelpoisuutensa kesken toimikauden hänet vapautetaan luottamustoimesta. Luottamushenkilö ei menetä vaalikelpoisuuttaan toimielimeen, jos hänet otetaan 3 §:n 2 ja 3 momentissa tarkoitettuun palvelussuhteeseen enintään kuuden kuukauden pituiseksi määräajaksi. Palvelussuhteen kestäessä hän ei kuitenkaan saa hoitaa luottamustointaan.

Irmeli Kuronen menettää vaalikelpoisuutensa 30.4.2024 työskenneltyään puoli vuotta Pihtiputaan seurakunnan vt. talouspäällikkönä. Tästä syystä hän 30.4.2024 menettää vaalikelpoisuutensa ja hänet pitää vapauttaa Pihtiputaan seurakunnan kirkkoneuvoston jäsenyydestä kokonaan. Alle puoli vuotta kestäneen palvelusuhteen aikana seurakuntaan työsuhteessa olevan tilalla voi toimia toimielimen varajäsen.

**Kirkkoherran esitys:**

Kirkkoherra esittää, että Irmeli Kuronen vapautetaan Pihtiputaan seurakunnan kirkkoneuvoston jäsenyydestä ja hänen tilalleen kirkkoneuvoston varsinaiseksi jäseneksi nimetään Pentti Hytönen.

**Päätös**

Esitys hyväksyttiin yksimielisesti. Pentti Hytösen varajäseneksi valittiin Pirkko Maalahti.

**TIEDOKSI SAATETTAVAT ASIAT**

Kirkkoneuvosto

§ 40

Kirkkoneuvostolle annetaan tiedoksi ja hyväksyttäväksi seuraavat asiat:

Kirkon palkkakilpailukykyratkaisuun sisältyvän järjestelyerän neuvottelut seurakunnassa.

Taloudellinen tilanne.

Urakkasopimusluonnos Pihtiputaan kirkko, kellotapuli ja vanha ruumishuonerakennus.

Päätös:

Asiat saatettiin kirkkoneuvoston tietoon.

MUUT ASIAT

Kirkkoneuvosto

§ 41

Seuraava kirkkoneuvoston kokous, kun rakenneselvityksen loppuraportti on tullut.

Kirkonkylän hautausmaan riskipuiden poisto, jotka ovat kirkon vieressä oleva mänty ja kauempana oleva kelo. Metsänhoitoyhdistys on käynyt paikan päällä tutkimassa asian. Lisäksi hautausmaalla on toinenkin keloutunut puu. Ja lisäksi myytyjen/tyhjien hautapaikkojen päältä poistettavia puita on noin 14 kpl.

Keskusteltiin puiden poistosta ja päätettiin siirtää puiden poisto parempaan ajankohtaan sekä selvitetään poistettavien puiden määrä tarkemmin.

**MUUTOKSENHAKU**

**Kirkkoneuvosto**

§ 42

Päätös

Valitusosoitus liitetään pöytäkirjaan. Liite 1.

**KOKOUKSEN PÄÄTTÄMINEN**

Kirkkoneuvosto

§ 43

Päätös

Puheenjohtaja päätti kokouksen kello 19.12.